સાવરકુંડલા સનરાઈઝ સ્‍કૂલનાં મેનેજીંગ ટ્રસ્‍ટી પ્રતાપભાઈ ખુમાણનાં મિત્ર અને જોર્ડનનાં અકાબા શહેરનાં રહેવાસી એવા મુસ્‍લિમ યુવાન મોહમદઅલી હેલાલત એક દિવસ માટે સાવરકુંડલાની મુલાકાત લીધી હતી. વ્‍યવસાયે એર ટ્રાવેલીંગ એજન્‍ટ એવા મોહમ્‍મદે સારાયે મુસ્‍લીમ સમાજનાંસુફીસંત હાજી પીર દાદાબાપુની સાથે મુલાકાત કરી હતી. આ મુલાકાત દરમ્‍યાન તેણે પોતાના વતન જોર્ડન આસપાસનાં મુસ્‍લિમ દેશોનાં વર્તાન સમયનાં અત્‍યંત અશાંત વાતાવરણથી દાદાબાપુને વાકેફ કર્યા હતા અને પોતાના વિસ્‍તારનાં લોકોમાં અમન, શાંતી અને ભાઈચારો કાયમ થાય તે માટે દુઆ કરવા વિનંતી કરી હતી. આ ઉપરાંત છેલ્‍લા ત્રણ મહીનાથી સમગ્ર ભારતમાં જુદા જુદા રાજયોમાં ફરી અત્‍યંત શાંત અને સુમેળભર્યા વાતાવરણથી ખુબજ પ્રભાવીત થયાનું જણાવ્‍યું હતું. વધુમાં તેણે સૌરાષ્‍ટ્રમાં તમામ ધર્મ જાતી સંપ્રદાયનાં લોકો ખુબજ પ્રેમાળ છે તેવું અનુભવ્‍યું હતું.